Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Miguel Bujanda Cirauqui jaunak egindako galderaren erantzuna, Foru Diputazioak emana, Nafarroako Ubidearen 1. fasea handitzeko Egako adarraren obrei buruzkoa. Galdera 2021eko urtarrilaren 22ko 7. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 12an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera egin du (10-21 PES-00008), jakin nahi baitu zergatik ez diren oraindik hasi Nafarroako Ubidearen lehen fasea handitzeko Egako adarreko obrak. Horri buruz, Nafarroako Gobernuko Lurralde Kohesiorako kontseilariak informatu behar du ezen, 10. eranskinaren eguneratzeaz geroztik, sozietate emakidadunak proiektuak berandu entregatzeari egotzi behar zaizkiola atzerapenaren arrazoi nagusiak, gehienbat.

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2021eko otsailaren 11n

Lurralde Kohesiorako kontseilaria: Bernardo Ciriza Pérez